*Par atklāta konkursa*

*„Pētnieciskās aparatūras un aprīkojuma (iekārtas)*

*piegāde un uzstādīšana” (turpmāk – konkurss)*

*(Identifikācijas Nr.LU 2015/35\_ERAF)*

*nolikumā izvirzītajām prasībām*

Latvijas Universitāte (turpmāk – Pasūtītājs) atklāta konkursa „Pētnieciskās aparatūras un aprīkojuma (iekārtas) piegāde un uzstādīšana”, identifikācijas Nr.LU 2015/35\_ERAF ietvaros ir saņēmusi pretendentu jautājumus par konkursa nolikumā iekļautajām tehniskajām specifikācijām. Pasūtītājs, pamatojoties uz Publisko iepirkumu likuma 30.panta trešo daļu sniedz šādu papildus informāciju.

**Pretendenta jautājums:**

Tehniskajā specifikācijā 3.daļai "Laboratorijas svari" p.14 "Barošana" ir minēta prasība "230V / 60 HZ". Atbilstoši LEK-018 "Barošanas sprieguma raksturlieluma normas publiskajā elektroapgādes tīklā", tīkla prasības Latvijā ir 220V +/- 10%, bet spriegums ir 50HZ +/- 0.8%. Vai ir ieviesusies drukas kļūda?

**Atbilde:**

Maiņstrāvas spriegumam jābūt atbilstošam LEK-018 "Barošanas sprieguma raksturlieluma normas publiskajā elektroapgādes tīklā", proti, 220V +/- 10% spriegumam un frekvencei 50Hz +/- 0.8%. Sagatavojot tehnisko specifikāciju iepirkuma 3.daļai "Laboratorijas svari" attiecībā uz maiņstrāvas frekvenci ir ieviesusies drukas kļūda un frekvences lieluma „60Hz” vietā jābūt „50Hz”.

**Pretendenta jautājums:**

Iepirkuma "Pētnieciskās aparatūras un aprīkojuma (iekārtas) piegāde un uzstādīšana", ID LU 2015/35\_ERAF 22.daļas tehniskajā specifikācijā norādīts, ka svariem jābūt darbināmiem ar baterijām un tiem jābūt arī verificētiem. Bet svari, kas darbojas arī ar baterijām netiek verificēti. Kurai no šīm divām prasībām svariem būtu jāatbilst?

**Atbilde:**

Veicot analītisku svaru tirgus izpēti, pasūtītājs secinājis, ka tirgū tiek piedāvāti svari, kas ir gan verificējami, gan arī darbojas, izmantojot baterijas kā alternatīvu enerģijas avotu. Svariem jābūt arī iespējai pieslēgt tos elektrotīklam atbilstoši iepirkuma 22.daļas tehniskajā specifikācijas norādītajām prasībām.